Ribe Stifts Adresseaviser, 1837-05-16
Den ved Legionen ansatte spanske Krigscommissær, D. Mateo Llands, var i denne Anledning allerede i Begyndelsen af April reiste til Madrid, og det var lykket ham at tilveiebringe den fornødne Sum til Restancernes Dækning for 4 Maaneder, saa at man nu ventede, at Regjeringens Ønske, at beholde Legionen, vilde dlive opfyldt. Det hedder endog, at der i Engelland tænkes paa en ny Rekrutering for Legionen, og at det saaledes forstærkede Corps skal anføres af Admiral Napier, der i Portugal har godtgjort sin Du lighed, som Feldtherre, ogsaa tillands. Jfølge et andet Rygte skal General Bacon, der, som Cavalleri Officeer, udmærkede sig i D. Pedros Hær, være bestemt til at afløse Evans. Man haaber, at det vil have en fordeelagtig Jndflydelse paa de fremtidige Operationer, at Espartero har faaet flere udmærkede Officerer i sin Stab, blandt hvilke i Særdeleshed nævnes Escalern og Gurrea. Sidstnævnte er een af de Brigadechefer, ved hvis Hjælp Mina, som Generalcapitain over Catalonien, i meget kort Tid næsten ganske rensede denne Provinds for carlistiske Bander. Frankerig. Den spændte Forventning, hvormed man imødesaae Deputertkammerets Forhandlinger d. 5te, blev skuffet, da dHrr. Ministre Mole og Martin i Mellemtiden havde forsonet sig med hinanden og vare blevne enige om at jevne Sagen ved, uden Videre, at nægte den Modsigelse, hvori de dog umiskjendelig vare komne til hinanden ved deres ganske forskjellige Yttringer og Apanage-Forslaget. Strax ved Mødets Aabning betraadte Hr. Martin Talerstolen og yttrede, at den Mening, man havde lagt i hans Ord, og de Slutninger, man deraf havde draget, tvang ham til en yderligere Udvikling og navnlig til den Erklæring, at der, med Hensyn til Apanage-Forslaget, slet ingen Forskiel fandt Sted mellem hans Colleggers og hans egne Anskuelser, saaat det beroede paa en Misforstaaelse, naar man havde fundet en Modsigelse i deres Yttringer. Rigtignok maatte Ministrene derfor døie mange bittre Ord af Hr. Augustin Girand, een af de ivrigste Doctrinærer, som beskyldte dem for Tvetungethed, ja endog for Løgnagtighed; men under Løbet af de videre Debatter blev Ministeriet reent glemt, idet Kammerets talentfuldeste Mænd, Repræsentanterne for de forskjellige Hovedanskuelser af den indre Politik i Almindelighed, toge Ordet efter hinanden, ikke for at udtale deres Meninger og de hemmelige Fonds eller om det nærværende Cabinet, men forat lægge deres Regjerings-Anskuelser i det Hele for Dagen. Det var dHrr. Odilon Barrot, Guizot, Garnier Pages og Thiers, som, den Ene efter den Anden, tiltrak sig Kammerets høieste Opmærksomhed og Beundring; men hvor interessante end deres Foredrag vare, tillader. dog disses store Vidtløftigsed os end ikke et Udtog. De hemmelige Fonds ere komne bedst fra det Hele; thi de forlangte 2 Mill. bleve bevilgede med 250 St. mod 112. Ministeriet vil vel ellers feile, naar det, som man af Hr. Moles Yttringer maa formode, anseer dette for et Beviis paa Kammerets Tiltro. Snarere har vel Kammeret hyldet Hr. Odilon Barrots Anskuelse, som han udtalede i disse Ord: "Enten er Tilskuddet til de hemmelige Fonds uundværligt, forat sikkre Kongens Person, og da maa man bevilge det, selv om Ministeriet ingen Tiltro fortjener, eller det kan undværes, og da vilde det være høist urimeligt, at berøve de Skattepligtige deres Penge, forat gjøre Ministeriet en Compliment." D. 7de, om Morgenen Kl. 5, kaldte Trommerne Nationalgarden til Revue. Kl. 10 begyndte Kongen Mønstringen, og, da Posten noget over Middag afgik, vedvarede Defileringen endnu. Der vare trufne Anstalter til, at ingen Jkke=Gardist kunde nærme sig Kongen, som ogsaa under Revuen holdt sig fjernet fra sine Sønner, idet disse befandt sig hos de paa de elysælske Marker opstillede Linietropper. Under Defiteringen bleve Tilskuerne holdte i en saa vid Afstand fra Kongens Person, at disse ikke engang kunde bemærke, om de forhimarscherende Legioner lagde megen eller kun liden Enthustasme for Dagen; men Pariserne trøstede sig med, at Enthusiasmens Grad vilde blive betegnet paa Moniteurens officielle Thermometer. - Journal des De hans tilkjendegiver nu, at Hertugen af Broglie skal møde Hertugen af Orleans's Brud i Fulda. J hans Følge skulle dHrr. Foy, d'Haussonville, Doudon og Rohan Chabot befinde sig. J Forbach, paa Grændsen, skal Hertugen af Choseul modtage den høie Forlovede. Tyrkiet. Den Reise, som Sultanen agtede at foretage til Varna, beskjeftigede fremfor alt Andet det constantinopolitanske Publicum. Hans Høihed havde bestemt at forlade Hovedstaden d. 29de April, forat begive sig tilsøes til Varna og dernæst besigtige nogle Fæstninger ved Donau. Reschid Pascha var allerede afreist med den østerrigske Dampbaad, Ferdinand den 1ste, forat træffe Anstalter til Sultanens Modtagelse. Hans Høyhed vil vende tilbage over Adrianopel. Den 19de April havde Lord Ponsonby en Audients, forat overrække Sultanen et Brev fra sin Konge, hvilket fulgte med endeel Foræringer, bestaaende i Modeller af alle Slags Vaaben og en pragtfuld Phaeton. Storherren modtog Gesandten med den yderste Forekommenhed og skienkede ham og den første Gesandtskabsfolk, Hr. Frederik Pisani, Gulddaaser, rigt besatte med Brillanter. Lord Ponsonbys Eftermand, Sir Charles Vaughan ventedes d. 26de til Constantinopel. Sundhedstilstanden var nu ret god i Constantinopel; derimod anrettede Pesten megen Ødelæggelse i Smyrna og Omegn og var nylig udbrudt i Brusse og i Egnen deromkring. – En brittisk Fregat har bragt den Efterretning fra Malta, at de tyrkiske Tropper ere ved Tripolis ganske slagne af Araberne, og at deres Anfører, den bekjendte Tahir Pascha, er omkommen i Slaget.